Η Εκκλησιαστική Ψαλτική Τέχνη κατά τον ΙΘ΄ αιώνα, 
μέσα από τις πρώτες εκδόσεις Μουσικών Βιβλίων Ψαλτικής


Η πρώτη δεκαπενταετία του ΙΘ΄ αιώνα, για την Ιστορία της Ψαλτικής Τέχνης, οριοθετεί την κατάληξη  της μακρόχρονης προσπάθειας -περίπου 40 διδασκάλων-  για εξήγηση και απλούστευση του γραφικού συστήματος, με σκοπό τη διάσωση του ρεπερτορίου των μελουργημάτων της Βυζαντινής Μουσικής, από τον ΙΓ΄ αιώνα περίπου μέχρι τότε, με τη μεταγραφή των μελών από την Παλαιά στη Νέα Μέθοδο[footnoteRef:1]. Δύο προπάντων είναι τα καίρια επιτεύγματα του ΙΘ΄ αιώνα, που καθόρισαν αποφασιστικά τη μετέπειτα πορεία της νεότερης Ψαλτικής Τέχνης, διευκολύνοντάς την να φτάσει έως τις μέρες μας και να διασωθεί ως ζωντανή παράδοση της εκκλησίας μας:  [1: Η προσπάθεια αυτή ξεκίνησε με τον «Μπαλάσιο ιερέα και νομοφύλακα περίπου το 1670 [...] διαμορφώθηκε και επιβλήθηκε γενικότερα με τον Πέτρο Πελοποννήσιο, και κατέληξε κυρίως δια μέσω των αναλύσεων του Πέτρου Βυζαντίου και Γεωργίου του Κρητός στην οριστική επινόηση ενός καινούργιου γραφικού συστήματος, απλού, ευμέθοδου και κυρίως στηριγμένου στην παράδοση» (Μ. Χατζηγιακουμής, Η εκκλησιαστική Μουσική του Ελληνισμού μετά την Άλωση, Αθήνα 1999,  97).] 

1. Η επινόηση και εφαρμογή του νέου συστήματος αναλυτικής σημειογραφίας, με την Μέθοδο των τριών Διδασκάλων το 1814 και 
2. Η, ως άμεση συνέπεια του πρώτου, επινόηση της μουσικής τυπογραφίας με την συνακόλουθη έκδοση του πρώτου έντυπου μουσικού βιβλίου εκκλησιαστικής μουσικής το 1820, τέσσερις αιώνες σχεδόν μετά από την εφεύρεση της τυπογραφίας. 
Η πρώτη «επίσημη και αρχαιότερη γνωστή σχετική μαρτυρία» είναι η επιστολή που υπογράφει στις 16 Ιουλίου 1819, προς τον μητροπολίτη Ουγγροβλαχίας Διονύσιον, ο Πατριάρχης Κωνσταντινουπόλεως Γρηγόριος ο Ε΄, όπου μεταξύ άλλων αναφέρει: «οι την παρούσαν πατριαρχικήν ημών επιστολήν συνεπιφερόμενοι, ελθόντες ενταύθα προ τινών ημερών, και δηλώσαντες την σύστασιν της αυτόθι μουσικής τυπογραφίας, εζήτησαν των μουσικών βιβλίων το σύστημα εκτυπώσεως χάριν... [αωιθ΄ ιουλίου ις΄]»[footnoteRef:2]. Έτσι σηματοδοτείται η έναρξη μιας νέας εποχής στα Ψαλτικά Πράγματα: Η μουσική τυπογραφία γίνεται πραγματικότητα και η Ψαλτική Τέχνη παύει να είναι προνόμιο των λίγων. Οι κοινωνοί της πολλαπλασιάζονται, αφού τα έντυπα μουσικά βιβλία, σε αντίθεση με τους χειρόγραφους μουσικούς κώδικες, αναπαράγονται ταχύτερα και διαδίδονται στα γεωγραφικά όρια της Ορθοδοξίας.  [2:  Γρ. Θ. Στάθης, «Η μουσική τυπογραφία της Ψαλτικής Τέχνης», στο Αχ. Χαλδαιάκης (επιμ.) «…τιμή προς τον διδάσκαλον…». Ἐκφραση αγάπης στο πρόσωπο του καθηγητού Γρηγορίου Θ. Στάθη. Αφιέρωμα στα εξηντάχρονα της ηλικίας και στα τριαντάχρονα της επιστημονικής και καλλιτεχνικής προσφοράς του, Αθήνα 2001, 211-217. ] 

Οι διαμορφωμένοι και παραδεδομένοι χειρόγραφοι μουσικοί κώδικες κατηγοριοποιούνται: κάποιοι επιβιώνουν αυτούσιοι, ενώ άλλοι αναμορφώνονται ή και καταργούνται, σύμφωνα με τις ανάγκες της σύγχρονης ψαλτικής του ΙΘ΄ αιώνα. Από αυτούς κάποιοι περνάνε στην έντυπη παραγωγή, ενώ κάποιοι άλλοι παραμένουν στη χειρόγραφη μορφή τους. Η πανοραμική θεώρηση των πρώτων μουσικών εκδόσεων, οδηγεί σε μια ταξινόμηση τους με βάση κάποια κοινά χαρακτηριστικά τους όσον αφορά στο περιεχόμενό τους και επιτρέπει να διατυπωθούν συμπεράσματα σχετικά με την εικόνα της Ψαλτικής Τέχνης κατά τον ΙΘ΄ αιώνα:
Α. Η Εγκύκλιος σειρά των βασικών βιβλίων της Ψαλτικής Τέχνης.
Β. Μουσικές συλλογές, στις οποίες εκδίδεται το μελοποιητικό έργο των  σπουδαιότερων βυζαντινών και μεταβυζαντινών μελουργών που αφορά την τάξη των Ακολουθιών του Εσπερινού, ΄Ορθρου, Θείας Λειτουργίας, Μεγάλης Τεσσαρακοστής, Αναστάσεως, καλοφωνικούς ειρμούς, καθώς και εκλογή των εμμελεστάτων και ευφραδεστάτων μουσικών μαθημάτων των ενδοξοτέρων δασκάλων παλαιών τε και νέων αλλά και διάφορα αριστοτεχνικά μελοποιήματα.
Γ. Εκδόσεις εκκλησιαστικής μουσικής με κάποια άλλη μουσική σημειογραφία (ευρωπαϊκή, αλφαβητική)
Δ. Βιβλία Θεωρητικά – Ιστορικά 
Αφήνουμε εκτός τα βιβλία εκείνα που περιέχουν άσματα εξωτερικής μουσικής[footnoteRef:3], και δημοτικά τραγούδια, καθώς δεν εμπίπτουν στο θεματικό αντικείμενο της παρούσας εισήγησης. [3:  Π.χ. Ευτέρπη (1830) η οποία περιέχει «συλλογήν εκ των νεωτέρων και ηδυτέρων εξωτερικών μελών, με προσθήκη εν τω τέλει και τινων ρωμαϊκών τραγωδιών εις μέλος οθωμανικόν και ευρωπαϊκόν».] 


A. Εγκύκλιος σειρά των βασικών βιβλίων της Ψαλτικής Τέχνης
«Εν ακόμη έμενε, το αναγκαιότατον εις συναπάρτισιν της εντελούς ευκολίας της τέχνης ταύτης, ο δια τύπου δηλονότι πολλαπλασιασμός των Μουσικών Βιβλίων, και η εκ τούτου κοινοτέρα ωφέλεια εις το γένος. Διότι πολλοί από τους ομογενείς μας, επιθυμούντες μεν να γείνωσιν εγκρατείς των Μουσικών μαθημάτων, μη δυνάμενοι δε να εξακολουθήσωσιν έως τέλος την αντιγραφήν διά του έργου το πολυδάπανον και πολύπονον, μένουσιν ημιμαθείς και ατελείς εις τας της Μουσικής γνώσεις, στερούμενοι ό,τι ηδύναντο να μάθωσιν εύκολα, εάν είχαν τυπωμένα της Μουσικής τα βιβλία». Αυτά υπογράφει τον Μάιο του 1820, στον πρόλογο του πρώτου έντυπου βιβλίου της ψαλτικής ο εκδότης, διδάσκαλος του ηγεμονικού σχολείου Βουκουρεστίου και μαθητής των τριών διδασκάλων, Πέτρος Εφέσιος. Στο νεοσύστατο τυπογραφείο στο Βουκουρέστι το 1820 είδε το φως το Νέον Αναστασιματάριον, μεταφρασθέν κατά την νεοφανή μέθοδον της μουσικής υπό των εν Κωνσταντινουπόλει μουσικολογιωτάτων Διδασκάλων και εφευρετών του νέου μουσικού Συστήματος, [το] νυν πρώτον εις το φως αχθέν δια τυπογραφικών χαρακτήρων της Μουσικής[footnoteRef:4]. Τυπώθηκε σε 435 αντίτυπα. Την ίδια χρονιά ο Πέτρος Εφέσιος τύπωσε σε 152 αντίτυπα το σύντομο Δοξαστάριο του Πέτρου λαμπαδαρίου Πελοποννησίου που περιείχε τα δοξαστικά του ενιαυτού και τα δοξαστικά ιδιόμελα του Τριωδίου και Πεντηκοσταρίου σε σύντομο στιχηραρικό μέλος. Το Δοξαστάριο κατά τη διάρκεια του ΙΘ΄ αιώνα ξανατυπώθηκε ακόμη 5 φορές[footnoteRef:5]. Το 1825 ο Διευθυντής του Πατριαρχικού τυπογραφείου στην Κωνσταντινούπολη και ένας εκ των τριών εφευρετών της Νέας μεθόδου αναλυτικής σημειογραφίας, ο Χουρμούζιος Χαρτοφύλαξ της Μ.Χ.Ε., εκδίδει το Ειρμολόγιο των καταβασιών του Πέτρου λαμπαδαρίου (1825) που ως δεύτερο μέρος του έχει το Σύντομον Ειρμολόγιον του Πέτρου Βυζαντίου (1825), το οποίο στάθηκε ως μοντέλο για τις μετέπειτα εκδόσεις των αντίστοιχων Ειρμολογίων (παρά τις μικροδιαφοροποιήσεις κυρίως από τον Ιωάννη λαμπαδάριο). Το Καλοφωνικόν Ειρμολόγιον του Γρηγορίου, εκδόθηκε επίσης από τον Θεόδωρο Φωκαέα, το 1836 (το αυτόγραφο του οποίου βρίσκεται στην Συλλογή του Κ.Ψάχου). Έκτοτε αποτελεί την πιο σπουδαία συλλογή του είδους που εκδόθηκε μέχρι σήμερα[footnoteRef:6]. Στα 1836 τυπώνεται το Αργό Δοξαστάριον του Ιακώβου[footnoteRef:7], που καταγράφει την παλαιά ψαλτική παράδοση. Σύμφωνα με τον εκδότη του βιβλίου, Θεόδωρο Φωκαέα: «πρώτον ότι οι εν αυτή (τη βίβλω) καταγινόμενοι θέλουν εύρει τα ένθεα τη εκκλησίας μέλη, τα οποία εις αυτούς ως σκιαί μέχρι νυν εφαίνοντο, και εκ τούτων θέλουν εύρει μέγιστην προς ευκολίαν των δύναμιν. Δεύτερον  μέλη το της εντέχνου εκκλησιαστικής μουσικής  άκρον άωτον εστί και λέγεται»[footnoteRef:8]. Με τις εκδόσεις της δεκαετίας του 1830 συμπληρώνεται η εγκύκλιος σειρά των βιβλίων της βυζαντινής μουσικής με το νέο σύστημα. Από εκεί και μετά και έως το τέλος του ΙΘ΄ αιώνα, σχεδόν όλα τα βιβλία που εκδίδονται ή είναι επανεκδόσεις των πρώτων, ή περιέχουν νέες συνθέσεις σύγχρονων μελοποιών ή περιέχουν διασκευές που τα διαφοροποιούν σχετικά με τα πρωτότυπα[footnoteRef:9]. Προς το γ΄ μισό του ΙΘ΄ αιώνα, εμφανίζονται βιβλία με πρωτότυπους τίτλους και διαμορφωμένο περιεχόμενο με τέτοιο τρόπο, που ελάχιστα και έως και καθόλου θυμίζουν τις αρχικές εκδόσεις: Απάνθισμα, Δοκίμιο, Εγχειρίδιο, Εγκόλπιο, Μουσική Μέλισσα, Μουσική Κυψέλη, Μουσικό Εκλόγιο, Υμνολόγιο κ.α.»[footnoteRef:10]. Τα πρώτα βιβλία, όπως το Αναστασιματάριο, ή το Δοξαστάριο και το Ειρμολόγιο, λόγω της καθημερινότητας στην χρήση τους επανεκδόθηκαν πολλές φορές ακόμη και μέσα στον ΙΘ΄ αιώνα[footnoteRef:11]. [4:  Περιέχει το σύντομο στιχηραρικό και σύντομο ειρμολογικό Αναστασιματάριο, το κατά την παράδοση Πέτρου του Πελοποννησίου. Το Αναστασιματάριο αυτό. που ξανατυπώθηκε το 1869 και το 1889 με κάποιες μικροδιαφορές, περιέχει μέλη του Πέτρου Πελοποννησίου (στιχηρά του εσπερινού, μερικά στιχηρά των αίνων και τα εωθινά), του Πέτρου Βυζαντίου (κεκραγάρια, στίχοι και μερικά απόστιχα) και των εξηγητών Γρηγορίου και Χουρμουζίου (καθίσματα, αντίφωνα, απολυτίκια, μακαρισμοί).]  [5:  Τα έτη 1821 (Παρίσι ή Κωνσταντινούπολη;), 1835, 1849 (σε εξήγηση Γρηγορίου), 1882 (σε εξήγηση του Π. Κηλτζανίδη, ο οποίος πρόσθεσε τα ιδιόμελα των περιεχομένων εορτών) και 1899 (σε εξήγηση Γ. Βιολάκη).]  [6:  Γ. Χατζηθεοδώρου, Βιβλιογραφία της βυζαντινής εκκλησιαστικής μουσικής, περίοδος Α΄ (1820-1899), Θεσσαλονίκη 1998, 35.]  [7:  Διεκρίνετο εκτός από τη μουσικότητά του και για την μόρφωση του. Για τον λόγο αυτό του ανατέθηκε η κάθαρση των τυπογραφικών και συντακτικών σφαλμάτων των λειτουργικών βιβλίων. Βλ. Γ. Παπαδόπουλος, Συμβολαί εις την ιστορίαν της παρ' ημίν εκκλησιαστικής μουσικής, Αθήνα 1890, 315.]  [8:  Δοξαστάριον, τ. Α΄, Κωνσταντινούπολις 1836, στον πρόλογο]  [9:  Εξαιρούνται οι εξής εκδόσεις: 1846 – Ανθολογία, Κούρτοβιτς και Κωνσταντίνου, με ερυθρά στοιχεία («η κοκκινογοργούσα»). 1850/51 – τετράτομη Πανδέκτη, Στεφάνου και Ιωάννου. 1857 – Μουσική Κυψέλη, Στεφάνου και Ιωάννου. 1859 – Δοξαστάριον των Αποστίχων, Χουρμουζίου. 1868 – Αργό Αναστασιματάριον, Μουσικής Βιβλιοθήκης.]  [10:  Το νέο βιβλίο που εκδόθηκε επίσης από τον Θ. Φωκαέα, το 1831, είναι η Συλλογή ιδιόμελων και απολυτικίων του Μανουήλ Πρωτοψάλτου (1831). Το βιβλίο αυτό –στην προμετωπίδα του σημειώνεται: «ως ψαλλονται εν τη του Χριστού Μεγάλη Εκκλησία»– αποτέλεσε τη βάση σε ότι αφορά τα ιδιόμελα που περιέχονται στις μεταγενέστερες εκδόσεις Μουσική Μέλισσα και Μουσική Κυψέλη βλ. Γ. Χατζηθεοδώρου, ό.π., 35]  [11:  Για τις επανεκδόσεις των βιβλίων αυτών βλ. Γ. Χατζηθεοδώρου, ό.π., στα σχετικά λήμματα.] 


B. Μουσικές συλλογές 
Πρόκειται για Συλλογές, στις οποίες εκδίδεται το μελοποιητικό έργο των σπουδαιότερων Βυζαντινών και Μεταβυζαντινών Μελουργών που αφορά την τάξη των Ακολουθιών του Εσπερινού, Όρθρου, Θείας Λειτουργίας, αλλά και διάφορα αριστοτεχνικά μελοποιήματα. Το Ταμείον Ανθολογίας του Χουρμουζίου είναι το πρώτο μουσικό βιβλίο της εκδοτικής σειράς της Κωνσταντινούπολης, η οποία για ολόκληρο τον ΙΘ΄ αιώνα θα μονοπωλήσει την εκδοτική δραστηριότητα στο χώρο του βιβλίου της εκκλησιαστικής μουσικής. Τυπώθηκε το 1824: πρόκειται για το πρώτο, από πλευράς όγκου και ύλης, μνημειώδες τυπωμένο βιβλίο εκκλησιαστικής μουσικής. Μία δίτομη συλλογή από τα εκλεκτότερα μελοποιήματα της μακραίωνης βυζαντινής και μεταβυζαντινής παραγωγής. Ο Χουρμούζιος στην εισαγωγή του έργου γράφει: «συνελεξάμην όσα προς την ενιαύσιον ικανούσιν ακολουθίαν και εκλεξάμενος τα ανθηρότερα τούτων και γλαφυρότερα»[footnoteRef:12]. Περιέχει «άπασαν την εκκλησιαστικήν ακολουθίαν του Εσπερινου, του Όρθρου, λειτουργίας, μεγάλης Τεσσαρακοστής και της λαμπροφόρου Αναστάσεως μετά τινών καλοφωνικών ειρμών εν τω τέλει. Κατ’ εκλογήν των εμμελεστάτων και ευφραδεστάτων μουσικών μαθημάτων των ενδοξοτέρων δασκάλων παλαιών τε και νέων, εξηγηθείσαν εις την νέαν της Μουσικής μέθοδον, και μετά πάσης επιμελείας διορθωθείσαν ήδη εσχάτως παρά του εφευρετού της ρηθείσης μεθόδου διδασκάλου Χουρμουζίου Χαρτοφύλακος της του Χριστού μεγάλης Εκκλησίας». Το βιβλίο αυτό που επανεκδόθηκε το 1834 και το 1837 (τα οποία αποδίδονται από τον Φωκαέα όχι στον Χουρμούζιο, αλλά στον Γρηγόριο), αποτέλεσε τη βάση για όλες τις μετέπειτα εκδόσεις των Ανθολογιών[footnoteRef:13]. Με το περιεχόμενο αυτών των εκδόσεων αυξήθηκε δραματικά σε όγκο, το εκδεδομένο ρεπερτόριο των βυζαντινών και μεταβυζαντινών μελουργών.  [12:  Ταμείον Ανθολογίας, τ. Α΄, Κωνσταντινούπολις 1824, στον πρόλογο του Χουρμουζίου.]  [13:  1838 – Ταμείον Ανθολογίας Ιωάννου λαμπαδαρίου και Στεφάνου («Ανθολογία της ψιλογραμμής», χωρίς Ανοιξαντάρια, και χωρίς μέλη του Χουρμουζίου). 1845 – Ταμείον Ανθολογίας Κωνσταντίνου Πρωτοψάλτου ΧΜΕ και Στεφάνου Α΄ Δομεστίκου, τ. Α΄. 1846 – Ανθολογία Παύλου Κούρτοβιτς και Γεωργίου Κωνσταντίνου, επιστασία Ιωάννου Λαμπαδαρίου ΧΜΕ («η κοκκινογοργούσα»). 1846 – Ταμείον Ανθολογίας Κωνσταντίνου Πρωτοψάλτου ΜΧΕ και Στεφάνου Α΄ Δομεστίκου – τ. Β΄ (ο Κωνσταντίνος ήταν ο τελευταίος Πρωτοψάλτης που έψαλλε με το παλαιό σύστημα γραφής). 1850 – Πανδέκτη Ιωάννου Λαμπαδαρίου και Στεφάνου Α΄Δομέστικου, τ. Α΄ (Μαθήματα του Εσπερινού). 1851 – Πανδέκτη, τ. Β΄ (Μαθήματα του Όρθρου). 1851 – Πανδέκτη, τ. Γ΄ (Μαθήματα της Παπαδικής και του Μαθηματαρίου). 1851 – Πανδέκτη, τ. Δ΄ (Μαθήματα της θείας Λειτουργίας). 1852 – Ταμείον Ανθολογίας Γρηγορίου, Χουρμουζίου και Θ.Φωκαέα, τ. Α΄ (Εσπερινός). 1853 – Ταμείον Ανθολογίας, εκδ. Κωνσταντίνος Φωκαέας, τ. Β΄ (εκλογή μαθημάτων διδασκάλων παλαιών τε και νέων και Θ Φωκαέα, εκδόθηκε μετά το θάνατο του Φωκαέα από τους γιούς του, με προσθήκη του βιογραφικού του στην αρχή της έκδοσης). 1855 – Ταμείον Ανθολογίας, εκδ. Κωνσταντίνος Φωκαέας, τ. Γ΄ (θεία Λειτουργία και Καλοφωνικοί ειρμοί).] 


Γ. Εκδόσεις εκκλησιαστικής μουσικής με κάποια άλλη μουσική σημειογραφία
Παράλληλα με τις προσπάθειες για εξήγηση της υπάρχουσας σημειογραφίας, δημιουργήθηκαν τάσεις για παντελή εγκατάλειψη του συστήματος των σημαδιών με καταφυγή στο πεντάγραμμο ή άλλα συστήματα που οι δημιουργοί τους πέρασαν και διέδωσαν μέσα από την τυπογραφία, τον ΙΘ΄ αιώνα. Από το 1831 έως το 1840, εκδόθηκαν επτά ξυλοτυπημένα τεύχη (Κλείδα, Αναστασιματάριο, Εσπερινός, Όρθρος (α΄ και β΄), Ειρμολόγιο Καλοφωνικό, Ακολουθία Μ. Τεσσαρακοστής, Όρθρος – Λειτουργία (α΄, γ΄ μέρους, Λειτουργία β΄, γ΄μέρους), του Αλφαβητικού συστήματος του Βουκουρεστίου. Μέχρι σήμερα παραμένει άγνωστος ο δημιουργός του συστήματος και η όλη εκδοτική προσπάθεια με τη μέθοδο της ξυλοτυπίας[footnoteRef:14]. Το 1840, τυπώνεται το πρώτο βιβλίο εκκλησιαστικής μουσικής στην Αθήνα. Όχι όμως με τη σημειογραφία της Νέας Μεθόδου, αλλά, με το Λέσβιο σύστημα μουσικής σημειογραφίας. Πρόκειται για την Εισαγωγή εις το θεωρητικόν και πρακτικόν της μουσικής τέχνης του Λεσβίου Συστήματος. Ο Γεώργιος Λέσβιος[footnoteRef:15], μαθητής των τριών Δασκάλων που «επαγγέλλεται μία απλούστερη Μέθοδο και με Διάταγμα του Καποδίστρια διδάσκει και την διαδίδει στην Αίγινα»[footnoteRef:16], θα εκδώσει μία πλήρη σειρά βιβλίων με το σύστημα του, το οποίο γνώρισε αρκετά μεγάλη απήχηση. Αρκετά αργότερα προς το τέλος του ΙΘ΄ αιώνα, ο Ζαφείριος Ζαφειρόπουλος, υπέρμαχος της Νέας Μεθόδου, εκδίδει το 1853 στην Αθήνα το πρώτο βιβλίο με τη νέα αναλυτική σημειογραφία: το Αναστασιματάριον Νέον, τονισθέν υπό Πέτρο Λαμπαδαρίου Πελοποννησίου (ακολουθεί την έκδοση του Φωκαέα του 1839). Στις ειδικές περιπτώσεις των προαναφερθέντων συστημάτων  μεγάλη σημασία έχει το γεγονός ότι δεν αμφισβητείται από αυτούς τους μουσικούς η εξήγηση των παραδεδομένων μελωδιών, αλλά αυτές καταγράφονται αυτούσιες, σε άλλο σημειογραφικό σύστημα. Αναζητείται η απλούστευση ή αλλαγή του γραφικού συστήματος και όχι των μελωδιών[footnoteRef:17]. Την δεκαετία του ’40, στην Βιέννη, έγινε προσπάθεια για εναρμόνιση της βυζαντινής μουσικής. Η απελευθερωμένη Ελλάδα, δέχεται σοβαρές επιρροές από την πολυφωνική δυτική μουσική των Βαυαρών[footnoteRef:18]. Ανάλογες εκδόσεις εκκλησιαστικής μουσικής αναφέρονται ενδεικτικά: [14:  Βλ. Γρ. Θ. Στάθης, «Τα Αλφαβητικά Συστήματα….», στο « …τιμή προς τον διδάσκαλον…», ό.π., 493.]  [15:  Βλ σχετικά: Ζ. Α. Ζαφειρόπουλος, Ο Γεώργιος Λέσβιος και το Λέσβιον αυτού σύστημα, Αθήνα 1842 και Γ. Παπαδόπουλος, ό.π., 342-344.]  [16:  Γρ. Θ. Στάθης, «Η Βυζαντινή Μουσική στη Λατρεία και στην Επιστήμη (εισαγωγικὴ τετραλογία). Γ΄: Η χιλιετηρίδα της Βυζαντινής Μουσικής γραφής», Βυζαντινά 4 (1972), 424.]  [17:  Ό.π. ]  [18:  Υπέρμαχοι αυτής της τάσης ο Ιωάννης Χαβιαράς (1847, Βιέννη), ο Γεώργιος Μαντζαβίνος (1870 κ.ε.), ο Ιωάννης Σακελλαρίδης (Αθήνα), ο Παναγιώτης Γριτσάνης (Αλεξάνδρεια). ] 

·  Ύμνοι της ορθοδόξου Ανατολικής Εκκλησίας «τονισθέντες κατά τύπον ακριβή των εκκλησιαστικών μελωδιών μας […] εις το τετράφωνον μετεχθέντες, διατηρηθείσης της πρωτοτύπου μελωδίας απαρατρέπτου […]» από τον Άνθιμο Γιανοχωρίτη  (1845). 
· Ύμνοι της θείας και Ιεράς Λειτουργίας του Ιωάννου του Χρυσοστόμου και Βασιλείου του Μεγάλου «τονισθέντες το πρώτον εις την Ευρωπαϊκήν Γραμμήν […] και εις Ευρωπαϊκήν τετραφωνίαν τεθέντες μεθ’ εκουσίου συνοδείας του Κλειδοχόρδου» από τον Ιωάννη Χαβιαρά (1848). Εκδόθηκαν Συνολικά οκτώ τεύχη με ύμνους εναρμονισμένους σύμφωνα με την ευρωπαϊκή αρμονία[footnoteRef:19].  [19:  Γ. Παπαδόπουλος, ό.π. Π. Ε. Φορμόζης, Οι χορωδιακές εκδόσεις της εκκλησιαστικής μουσικής σε ευρωπαϊκή μουσική γραφή στις δύο ορθόδοξες εκκλησίσες της Βιέννης, Θεσσαλονίκη 1967. Γ. Χατζηθεοδώρου, ό.π., 43.] 

· Άσματα εκκλησιαστικά, γραμμένα με την ευρωπαϊκή σημειογραφία, από τον Ιωάννη Σακελλαρίδη (περίπου 20 τεύχη)

Δ. Θεωρητικά – Ιστορικά – Μελέτες
Ξεχωριστή θέση στις εκδόσεις του ΙΘ΄ αιώνα, κατέχουν βιβλία που το περιεχόμενό τους αφορά στο Θεωρητικό μέρος της εκκλησιαστικής μουσικής,. Το 1820 στο Παρίσι, ο Α. Θάμυρις, μαθητής των τριών διδασκάλων εκδίδει την Εισαγωγή του Χρυσάνθου, το πρώτο στο είδος του καθαρά θεωρητικό βιβλίο, γραμμένο προφανώς για καθαρά διδακτικούς σκοπούς. Αρκετά αργότερα το 1832, εκδίδεται στην Τεργέστη από τον Παναγιώτη Πελοπίδη, τον Πελοποννήσιο (μαθητή των τριών διδασκάλων), το Θεωρητικόν Μέγα της Μουσικής, του Χρυσάνθου που αποτελεί την τεκμηρίωση του νέου συστήματος.[footnoteRef:20] Το 1842, ο Θεόδωρος Φωκαέας, εκδίδει το θεωρητικό του βιβλίο Κρηπίς του θεωρητικού και πρακτικού της εκκλησιαστικής μουσικής, η οποία έως σήμερα έχει επανεκδοθεί 15 φορές. Νεώτερες έρευνες υποστηρίζουν, πως το θεωρητικό του βιβλίο στηρίχτηκε στο Εγχειρίδιον Εισαγωγής στο πρακτικό μέρος της Μουσικής, του Χουρμουζίου Χαρτοφύλακα[footnoteRef:21], το οποίο σώζεται σήμερα σε τουλάχιστον έξι αυτόγραφους κώδικες του. Ίσως δεν είναι καθόλου τυχαίο, ότι η έκδοση του πραγματοποιήθηκε λίγο μετά από το θάνατο του Χουρμουζίου (1840).  Άλλο θεωρητικό σύγγραμμα, που σηματοδότησε τον ΙΘ΄ αιώνα [footnoteRef:22], είναι η Στοιχειώδης διδασκαλία της εκκλησιαστικής μουσικής (περιέχει τα πορίσματα της περίφημης  Μουσικής Επιτροπής του 1881) που εκδόθηκε το 1888, ενώ λίγο πριν το τέλος του ΙΘ΄ αιώνα, στα 1890, εκδίδεται στην Αθήνα η πρώτη Ιστορία της Εκκλησιαστικής Μουσικής, από τον Γεώργιο Παπαδόπουλο, με τίτλο Συμβολαί εις την Ιστορία της παρ’ ημίν Εκκλησιαστικής Μουσικής.  [20:  Γ. Χατζηθεοδώρου, ό.π. 34. ]  [21:  Βλ. Χουρμουζίου Χαρτοφύλακος, Εισαγωγή εις το Θεωρητικόν και Πρακτικόν της Εκκλησιαστικής Μουσικής, εισαγωγή, κριτική έκδοση κειμένου Εμμ. Γιαννόπουλος, Θεσσαλονίκη 12002 και 22007.]  [22:  Πρβλ. και: 1855 – Θεωρητικόν εκκλησιαστικής μουσικής, Παναγιώτου Αγαθοκλέους (Αθήνα). 1859 – Θεωρητικόν στοιχειώδες, Κυριάκου Φιλοξένους (Αθήνα). 1868 – Λεξικόν της Ελληνικής Μουσικής, Κυριάκου Φιλοξένους (Αθήνα). 1870 – Το περί της μουσικής της ελληνικής Εκκλησίας ζήτημα, Π. Γριτσάνη. 1874 – Über die altgriechische Musik in der griechischen Kirche, Ι. Τζέτζης. 1875 – Περί της μουσικής των Ελλήνων και ιδίως της εκκλησιαστικής, Ευστ. Θεριανός. 1879 – Διατριβαί περί της ελληνικής εκκλησιαστικής μουσικής, Π.Κηλτζανίδης (ανέκδοτη) – «Κλείδα» της παλαιάς σημειογραφίας, Π. Κηλτζανίδη (δεν έχει βρεθεί το σύγγραμμα). 1884 - Η επινόησις της παρασημαντικής, Ιωάννη Τζέτζη. ] 

Τα πρώτα έντυπα μουσικά βιβλία της Ψαλτικής Τέχνης, ως προς το περιεχόμενο τους, ακολουθήσανε κατά βάση τον τύπο και το περιεχόμενο των χειρόγραφων μουσικών κωδίκων. Ειδικότερα αναδεικνύεται η παράδοση των μελουργών του ΙΗ΄ αιώνα, δηλαδή του Πέτρου Πελοποννησίου, Πέτρου Βυζαντίου και Δανιήλ Πρωτοψάλτη, ενώ το μνημειώδες Ταμείον Ανθολογίας του Χουρμουζίου συγκροτήθηκε σύμφωνα με τα πρότυπα των χειρόγραφων Ανθολογιών, που με τη σειρά τους αποτελούσαν την εξέλιξη των περίφημων Παπαδικών. Οι εκδόσεις αυτές, καταγράφουν την  -μέσω της τυπογραφίας- επικύρωση και επιβίωση της Ψαλτικής Παράδοσης των μεγάλων βυζαντινών και μεταβυζαντινών μελουργών, όπως αυτή διατηρήθηκε αναλλοίωτη μέσα στους χειρόγραφους κώδικες, από τον ΙΔ΄ αιώνα έως την αυγή του ΙΘ΄. Στις επόμενες δεκαετίες του ΙΘ΄ αιώνα αυτό όμως άλλαξε, αφού ολοένα και μεγαλύτερος αριθμός συνθετών, προτιμούν να διαδίδουν τις δικές τους συνθέσεις και άλλες σύγχρονες νεοφανείς, αγνοώντας τους παλαιούς μελουργούς, γεγονός που άρχισε να οδηγεί σε φθορά και αλλοίωση του βυζαντινού μέλους. «Η αλλοίωση αυτή […] αναφέρεται αφενός στην εισαγωγή πολλών φθορών και στη συχνή εναλλαγή τους, και στη δημιουργία μικτών κλιμάκων εξ επιδράσεως της εξωτερικής μουσικής (των τουρκικών μακαμιών και αφετέρου, στην διάλυση λόγω της φύσης της Νέας αναλυτικής σημειογραφίας της έννοιας των Θέσεων (με την κατάργηση των μεγάλων υποστάσεων). Έτσι σπουδαία παλαιά μέλη, παρόλο που υπάρχουν μεταγραμμένα στη Νέα Μέθοδο, παραμένουν στα χειρόγραφα, εφόσον η μουσική τυπογραφία διαδίδει νέα συνθέματα»[footnoteRef:23]. Το ειδικό χαρακτηριστικό της περιόδου αυτής είναι ότι «αρχίζουν ν’ ακούγονται έντονα οι διαμαρτυρίες για την απώλεια της γνησιότητας του ψαλτικού ύφους, την απώλεια, ολοκληρωτική σχεδόν, της γνώσης του παλαιού συστήματος και για την ανάγκη διατήρησης του “πατριαρχικού ύφους”, το οποίο κατά την άποψη πολλών διατηρεί τη γνησιότητα της παράδοσης».  [23:  Γρ. Θ. Στάθης, «Η Βυζαντινή Μουσική στη Λατρεία και στην Επιστήμη (εισαγωγικὴ τετραλογία). Γ΄: Η χιλιετηρίδα της Βυζαντινής Μουσικής γραφής», ό.π., 425.] 

Το Οικουμενικό πατριαρχείο για την περιφρούρηση του γνήσιου βυζαντινού μέλους ιδρύει το 1867 την ΣΤ΄ Πατριαρχική Σχολή[footnoteRef:24], της οποίας οι Δάσκαλοι προγραμματίζουν την έκδοση της Μεγάλης Μουσικής Βιβλιοθήκης, για την έκδοση εκ του πρωτοτύπου του σύνολου ρεπερτορίου της μελοποιίας. Το σπουδαίο αλλά ημιτελές εκδοτικό της έργο, τελικά περιέλαβε μόνο το Αργό Αναστασιματάριο, κατά την παράδοση Ι. Δαμασκηνού, και το Αργοσύντομο Αναστασιματάριο του Πέτρου Πελοποννησίου (κατά την εξήγηση των διδασκάλων της μουσικής Σχολής του 1866), έκδοση που θεωρείται η 2η του πρωτοεκδοθέντος Αναστασιματαρίου το 1820. Το 1880, εξαπολύεται η πατριαρχική Απανταχούσα εγκύκλιος «προς τους ιεροψάλτας της Βασιλευούσης», όπου στις παραγράφους Β΄ και Γ΄ επιβάλλονται  συγκεκριμένες εκδόσεις και μέλη [«εγκριθέντα υπό της Εκκλησίας, υποβάλλονται εις έκαστον ιεροψάλτην, εφιστάται δε η προσοχή αυτών ίνα μη τις εξ εγωισμού, ή αυταρέσκειας παρεισάγη εν ταις ιεράις τελεταίς αδόκιμα και ανάρμοστα μέλη, εκτός των εγκεκριμένων και παραδεδεγμένων έκπαλαι παρά της Εκκλησίας. Ουδείς δε προϊστάμενος ιεράς εκκλησίας, ή έφορος, ή πρόκριτος δύναται να καταναγκάση τον ιεροψάλτην ίνα ψάλλη τι απάδον τη παρούση εγκυκλίω. Ο μη συμμορφωθησόμενος προς τας εκκλησιαστικάς ταύτας παραγγελίας τιμωρηθήσεται παραδειγματικώς], ως μέσον επιβολής και διατήρησης του «πατριαρχικού ύφους της ΜΧΕ», έτσι ώστε να «πάψουν οι μεμψιμοιρίαι των ημετέρων και οι μομφαί των ξένων».      [24:  Το 1868 συστήθηκε η ΣΤ΄ Πατριαρχική Μουσική Σχολή, επί Πατριάρχη Γρηγορίου του ΣΤ΄, με σημαντικό έργο. Η σχολή λειτούργησε με βάση έναν άρτιο κανονισμό και με δασκάλους τους δοκιμότερους εκπροσώπους της ψαλτικής τέχνης της εποχής, όπως ο Σταυράκης Γρηγοριάδης, ο Γεώργιος Ραιδεστηνός, ο Στέφανος Βυζάντιος, ο Ιωάσαφ ο Ρώσος, ο Δημήτριος Βυζάντιος, ο Παναγιώτης Κηλτζανίδης, ο Ονούφριος Βυζάντιος και άλλοι. Οι δάσκαλοι αυτοί άρχισαν το έτος 1869 να εκδίδουν τα ανέκδοτα μουσικά έργα των παλαιών μελοποιών στη σειρά Μουσική Βιβλιοθήκη. Το 1872 η προσπάθεια τερματίστηκε και η σχολή σταμάτησε τη λειτουργία της. ] 

Μέσα στο διάστημα οκτώ δεκαετιών, από το 1820  έως το 1900, δηλαδή από τη στιγμή που εμφανίστηκε το πρώτο τυπωμένο μουσικό βιβλίο με την παρασημαντική της εκκλησιαστικής μουσικής και έως το τέλος του ΙΘ΄ αιώνα, το δεδομένο όριο της έρευνας μας, τυπώθηκαν συνολικά 226 μουσικά βιβλία (συμπεριλαμβανομένων και των επανεκδόσεων), 63 θεωρητικά και 23 εκδόσεις που περιέχουν άσματα εξωτερικής μουσικής και δημοτικά τραγούδια. Τα βιβλία αυτά τυπώθηκαν σε νεοσύστατους εκδοτικούς οίκους: Βουκουρέστι (Π. Εφέσιος 1820, 1822), Παρίσι (Α. Θάμυρις 1821), Βιέννη (1823), Τεργέστη (Π. Πελοπίδας 1832), Σμύρνη (Νικόλαος πρωτοψάλτης Σμύρνης 1873), Θεσσαλονίκη («Μακεδονία» 1882). Ωστόσο, το κύριο εκδοτικό κέντρο για όλο σχεδόν τον ΙΘ΄ αιώνα παραμένει η Κωνσταντινούπολη (1824-1896)[footnoteRef:25] και μόνο την τελευταία δεκαετία παίρνει τη σκυτάλη η Αθήνα ( Γ. Λέσβιος 1840, ’65, ’70, ’71, Ν.Μ. 1880, 1890 κ.ε.). Περίπου το 70% του συνολικού ρεπερτορίου της Βυζαντινής και Μεταβυζαντινής Μελοποιίας μεταφέρθηκε από τους τρεις μεταρρυθμιστές και τους μαθητές-συνεχιστές τους, από την μέση πλήρη στενογραφική σημειογραφία, που κυριαρχούσε στη χειρόγραφη παράδοση από τον ΙΓ΄ έως τον ΙΘ΄ αιώνα, στη Νέα Αναλυτική σημειογραφία και καταγράφηκε σε χειρόγραφους κώδικες. Εκτός από την εγκύκλιο σειρά των μουσικών βιβλίων που πρωτοεκδόθηκαν και επανεκδόθηκαν αρκετές φορές, ένα ικανό μέρος των μελοποιημάτων των βυζαντινών και μεταβυζαντινών μελουργών, κυρίως περίτεχνα Μαθήματα που προοριζόταν όχι για λειτουργική χρήση αλλά για μοναστικές τράπεζες , πανηγύρεις και αγρυπνίες, είναι ανέκδοτα. Μέσα από την όλη διαδικασία της τυπογραφίας κάποιοι βυζαντινοί και μεταβυζαντινοί μελουργοί της χιλιετούς παράδοσης της ψαλτικής τέχνης επικράτησαν έναντι άλλων, κάποια έργα τους κρίθηκαν ως σημαντικότερα και ίσως πιο «βασικά» ως προς την χρηστικότητά τους στο σταθερό ρεπερτόριο των νυχθήμερων ακολουθιών της Εκκλησίας, ενώ κάποια που αγνοήθηκαν εντελώς, περιμένουν ακόμη, εξηγημένα σε χειρόγραφους κώδικες, τη σειρά τους να φανερωθούν και να διαδοθούν μαζί με τα άλλα στα πέρατα της Ορθοδοξίας.  [25:  Ο κύριος όγκος των εκδόσεων παρήχθη στο τυπογραφείο της Κωνσταντινούπολης. Ο Χουρμούζιος Χαρτοφύλαξ (ο ένας εκ των δύο εφευρετών της Νέας Μεθόδου που ανέλαβαν το πρακτικό μέρος της διδασκαλίας της αναλυτικής σημειογραφίας), που σε αντίθεση με τον πρόωρα θανόντα Γρηγόριο, είχε την ευτυχία να μακροημερεύσει έως το 1840, και από τη θέση του Διευθυντή του πατριαρχικού Τυπογραφείου (που κατείχε από το 1819), ανέλαβε την ευθύνη μνημειώδων εκδόσεων. Συνεχιστές του Ο Θεόδωρος Φωκαεύς, οι γιοί του, καθώς και ο Στέφανος Δομέστικος και ο Καλλίφρονας. ] 

« “Άξιόν εστιν” να μακαρίζουμε την ελληνική μουσική τυπογραφία αλλά και “δίκαιόν εστιν” να μεγαλύνουμε την υπερχιλιόχρονη ελληνική σημειογραφία της Ψαλτικής Τέχνης, τη μακροβιώτερη ανάμεσα στους μουσικούς πολιτισμούς της οικουμένης. Η ελληνική μουσική έκφραση είναι συνεχής, συνεπής, ομοιογενής, ενιαία και αδιαίρετη και είναι πάντοτε, νυν και αεί, παλαιά και νέα, όπως ο ήχος των κυμάτων των πελάγων και των υδάτων των πολλών και των ανέμων που συγυρίζουν αυτήν τη χώρα τη μικρή, τη μεγάλη, την Ελλάδα»[footnoteRef:26]. [26:   Γρ.Θ. Στάθης, «Η μουσική τυπογραφία της Ψαλτικής Τέχνης», ό.π., 214.
] 

Ç ÅêêëçóéáóôéêÞ ØáëôéêÞ ÔÝ÷íç êáôÜ ôïí ÉÈ´ áéþíá, 

 

ìÝóá áðü ôéò ðñþôåò åêä

üóåéò Ìïõóéêþí Âéâëßùí ØáëôéêÞò

 

 

 

Ç ðñþôç äåêáðåíôáåôßá ôïõ ÉÈ´ áéþíá, ãéá ôçí Éóôïñßá ôçò ØáëôéêÞò ÔÝ÷íçò, 

ïñéïèåôåß ôçí êáôÜëçîç

  

ôçò ìáêñü÷ñïíçò ðñïóðÜèåéáò 

-

ðåñßðïõ 

40 äéäáóêÜëù

í

-

  

ãéá åîÞãçóç êáé áðëïýóôåõóç ôïõ ãñáöéêïý óõóôÞìáôïò, ìå óêïðü ôç äéÜóùóç ôïõ 

ñåðåñôïñßïõ ôùí ìåëïõñãçìÜôùí ôçò ÂõæáíôéíÞò ÌïõóéêÞò, áðü ôïí ÉÃ´ áéþíá 

περίπου μέχρι τότε, με τη μεταγραφή των μελών από την Παλαιά στη Νέα Μέθοδο

1

. 

Δύο προπάντω

ν είναι τα καίρια επιτεύγματα του ΙΘ΄ αιώνα, που καθόρισαν 

αποφασιστικά τη μετέπειτα πορεία της νεότερης Ψαλτικής Τέχνης, διευκολύνοντάς 

την να φτάσει έως τις μέρες μας και να διασωθεί ως ζωντανή παράδοση της 

εκκλησίας μας: 

 

1.

 

Η επινόηση και εφαρμογή του νέο

υ συστήματος αναλυτικής σημειογραφίας, 

με την Μέθοδο των τριών Διδασκάλων το 1814 και 

 

2.

 

Η, ως άμεση συνέπεια του πρώτου,

 

επινόηση της μουσικής τυπογραφίας με 

την συνακόλουθη έκδοση του πρώτου έντυπου μουσικού βιβλίου 

εκκλησιαστικής μουσικής το 1820, 

τέσσερι

ς

 

αιώνες σχεδόν μετά α

πό την 

εφεύρεση της τυπογραφίας.

 

 

Ç ðñþôç «åðßóçì

ç êáé áñ÷áéüôåñç ãíùóôÞ ó÷åôéêÞ

 

ìáñôõñßá» åßíáé ç åðéóôïëÞ 

ðïõ õðïãñÜöåé óôéò 16 Éïõëßïõ 1819, ðñïò ôïí ìçôñïðïëßôç Ïõããñïâëá÷ßáò 

Äéïíýóéïí, ï ÐáôñéÜñ÷çò Êùíóôáíôéíïõðüëåùò Ãñçãüñéïò 

ï 

Å´, üðïõ ìåôáîý Üëëùí 

áíáöÝñåé: 

«ïé ôçí ðáñïýóáí ðáôñéáñ÷éêÞí çìþí åðéóôïëÞí óõíåðéöåñüìåíïé, åëèüíôåò 

åíôáýèá ðñï ôéíþí çìåñþí, êáé äçëþóáíôåò ôçí óýóôáóéí ôçò áõôüèé ìïõóéêÞò 

ôõðïãñáößáò, åæÞôçóáí ôùí ìïõóéêþí âéâë

ßùí ôï óýóôçìá åêôõðþóåùò ÷Üñéí.

.. 

[áùéè´ 

éïõëßïõ éò´]»

2

. ¸

ôóé óçìáôïäïôåßôáé ç Ýíáñîç ìé

áò íÝáò åðï÷Þò óôá ØáëôéêÜ 

ÐñÜãìáôá: Ç ìïõóéêÞ ôõðïãñáößá ãßíåôáé ðñáãìáôéêüôçôá êáé ç ØáëôéêÞ ÔÝ÷íç 

                                        

                  

 

1

Ç ðñïóðÜèåéá áõôÞ îåêßíçóå ìå ôïí 

«ÌðáëÜóéï éåñÝá êáé íïìïöýëáêá ðåñßðïõ ôï 1670 [...] 

äéáìïñöþèçêå êáé åðéâëÞèçêå ãåíéêüôåñá ìå ôïí ÐÝôñï ÐåëïðïííÞóéï, êáé êáôÝëçîå êõñßùò äéá ìÝóù 

ôùí áíáëýóåùí ôïõ ÐÝôñïõ 

Âõæáíôßïõ êáé Ãåùñãßïõ ôïõ Êñçôüò óôçí ïñéóôéêÞ åðéíüçóç åíüò 

êáéíïýñãéïõ ãñáöéêïý óõóôÞìáôïò, áðëïý, åõìÝèïäïõ êáé êõñßùò óôçñéãìÝíïõ óôçí ðáñÜäïóç»

 

(Ì. 

×áôæçãéáêïõìÞò, 

Ç åêêëçóéáóôéêÞ ÌïõóéêÞ 

ôïõ Åëëçíéóìïý 

ìåôÜ ôçí ¢ëùóç

, ÁèÞíá 1999,  97

).

 

2

 

Ãñ. È. ÓôÜè

çò, «Ç ìïõóéêÞ ôõðïãñáößá ôçò ØáëôéêÞò ÔÝ÷íçò», óôï Á÷. ×áëäáéÜêç

ò

 

(åðéì.) 

«…ôéìÞ 

ðñïò ôïí äéäÜóêáëïí…»

.

 

?

êöñáóç

 

á

ãÜðçò

 

óô

ï

 

ðñüóùðï

 

ôï

õ

 

êáèçãçôï

ý

 

Ãñçãïñßïõ

 

È

. 

ÓôÜèç

. 

Á

öéÝñùìá

 

óô

á

 

å

îçíôÜ÷ñïíá

 

ô

ç

ò

 

ç

ëéêßáò

 

êá

é

 

óô

á

 

ôñéáíôÜ÷ñïíá

 

ô

ç

ò

 

å

ðéóôçìïíéê

Þ

ò

 

êá

é

 

êáëëéôå÷íéê

Þ

ò

 

ðñïóöïñ

Ü

ò

 

ôïõ

,

 

ÁèÞíá

 

2001, 211

-

217. 

 

